cyanic-selkie/wikianc huggingface dataset:
কানাডা
ব্যুৎপত্তি
কানাডায় ফরাসি উপনিবেশকে "নব্য ফ্রান্স" (New France) বলা হত, যার বিস্তৃতি ছিল সেন্ট লরেন্স নদী থেকে গ্রেইট লেইকসের উত্তর উপকূল পর্যন্ত। পরবর্তীতে, ১৮৪১ সাল পর্যন্ত, এটি যথাক্রমে "উচ্চ কানাডা" এবং "নিম্ন কানাডা" নামক দুটি ইংরেজ উপনিবেশে বিভক্ত থাকে। কানাডা অ্যাক্ট ১৯৮২ অনুসারে, "কানাডা"ই একমাত্র আইনগত এবং দ্বিভাষিক নাম। ১৯৮২ সালে সরকারী ছুটি 'ডোমিনিয়ান ডে' কে পরিবর্তন করে 'কানাডা ডে' করা হয়।
রাজনীতি
কানাডা একটি ফেডারেশন যাতে সংসদীয় গণতন্ত্রভিত্তিক সরকারব্যবস্থা এবং একটি সাংবিধানিক রাজতন্ত্র প্রচলিত। কানাডার সরকার দুই ভাগে বিভক্ত। কেন্দ্রীয় সরকার এবং প্রাদেশিক বা আঞ্চলিক সরকার। প্রশাসনিক অঞ্চলগুলির তুলনায় প্রদেশগুলিতে স্বায়ত্তশাসনের পরিমাণ বেশি। কানাডার বর্তমান সংবিধান ১৯৮২ সালে রচিত হয়। এই সংবিধানে পূর্বের সাংবিধানিক আদেশগুলি একটিমাত্র কাঠামোয় একত্রিত করা হয় এবং এতে অধিকার ও স্বাধীনতার উপর একটি চার্টার যোগ করা হয়। এই সংবিধানেই প্রথম কানাডার নিজস্ব স্থানীয় সরকারকে তার সংবিধানের উপর পূর্ণ ক্ষমতা প্রদান করা হয়। পূর্বে কানাডা ১৮৬৭ সালে প্রণীত ব্রিটিশ উত্তর আমেরিকা অধ্যাদেশবলে পরিচালিত হত এবং এতে ও এর পরে প্রণীত আইনসমূহে ব্রিটিশ সরকারকে কিছু সাংবিধানিক ক্ষমতা প্রদান করা হয়েছিল।
ভূগোল
আয়তনের বিচারে কানাডা বিশ্বের ২য় বৃহত্তম রাষ্ট্র। এটি উত্তর আমেরিকা মহাদেশের প্রায় ৪১% নিয়ে গঠিত। কানাডা হচ্ছে পৃথিবীর দ্বিতীয় বৃহত্তম এবং শীতলতম দেশ। উত্তর আমেরিকার এই দেশটিতে ছয়টি সময় অঞ্চল বিদ্যমান।
এই দেশের জলবায়ুতে গ্রীষ্মকালে হালকা ভ্যাপসা ঠান্ডা, ভিজা কুয়াশা (কিছুসময়ে গরম রৌদ্রসম্পন্ন), শীতকালে ভীষণ ঠান্ডা, বরফাচ্ছন্ন, শুষ্ক এবং তুষারপাত ইত্যাদি দ্বারা থাকে। এ দেশে প্রতিদিন আর্কটিক বরফাচ্ছন্নের দ্বারা শৈত্যপ্রবাহ সৃষ্টি হয়। এই জলবায়ুটি রাশিয়ার তুলনায় সমতুল্য। এই দেশে রাশিয়ার জলবায়ুর মত শৈত্যপূর্ণ এবং হিমশীতল। এই দেশে বছরে ৮ মাস বরফাচ্ছন্ন থাকে। বরং এদেশে থাকাটা কিছু অনুকূল আবার কিছু প্রতিকুল আছে এবং মানুষ ঠান্ডায় অভ্যস্ত।
ভাষা
ইংরেজি ভাষা ও ফরাসি ভাষা যৌথভাবে কানাডার সরকারি ভাষা। কানাডার কেবেক (Quebec) প্রদেশে ফরাসি ভাষা প্রাদেশিক সরকারি ভাষা। আন্তর্জাতিক ক্ষেত্রে সাধারণত ইংরেজি ভাষা ব্যবহার করা হয়। এছাড়াও বহু ইউরোপীয় অভিবাসী ভাষার প্রচলন আছে। এদের মধ্যে উল্লেখযোগ্য তিনটি জার্মান ধর্মীয় সম্প্রদায়ের ভাষা --- হাটারীয়, মেনোনীয়, এবং পেনসিলভেনীয়। কানাডার প্রায় দেড় লক্ষ আদিবাসী আমেরিকান ৭০টিরও বেশি ভাষাতে কথা বলে। এই স্থানীয় ভাষাগুলির মধ্যে ব্ল্যাকফুট, চিপেউইয়ান, ক্রে, ডাকোটা, এস্কিমো, ওজিবওয়া উল্লেখযোগ্য। এখানকার স্থানীয় প্রধান প্রধান ভাষাপরিবারের মধ্যে আছে আলগোংকিন, আথাবাস্কান, এস্কিমো-আলেউট, ইরোকোইয়ান, সিউয়ান এবং ওয়াকাশান ভাষাপরিবার। এছাড়াও অনেক বিচ্ছিন্ন ভাষাও রয়েছে।
সামরিক বাহিনী
বর্তমান কানাডীয় সামরিক বাহিনী ১৯৬৮ সালে প্রতিষ্ঠিত হয়। এটিতে এখন প্রায় ৬২ হাজার সদস্য সক্রিয় আছেন। রিজার্ভে আছেন ২৫ হাজার সদস্য, যার মধ্যে ৪ হাজার কানাডীয় রেঞ্জার্সও আছেন।
এহলারস-ড্যানলস সিনড্রোম
কারন
ইডিএস উত্তরাধিকারসূত্রে প্রাপ্ত জিনগত ব্যাধি। ইডিএস উৎপন্ন দুটি উপায় রয়েছে: অটোসোমাল প্রভাবশালী এর অর্থ এই যে রোগাক্রান্তদের লক্ষণগুলি বিকাশের জন্য কেবলমাত্র একজন পিতামাতার একটি জিন ত্রুটি প্রয়োজন। অটোসোমাল রিসেসিভ হলো রোগীদের 2 জিন ত্রুটি প্রয়োজন, প্রতিটি বাবা এবং মায়ের কাছ থেকে প্রাপ্ত।
লক্ষণ
এহেলারস-ড্যানলস সিন্ড্রোমের লক্ষণগুলি ইডিএসের কারণগুলির জন্য খুব নির্ভরশীল। নীচে এহলার্স-ড্যানলস সিন্ড্রোমের সবচেয়ে সাধারণ ফর্ম ( হাইপারোমোবাইল ইহলারস-ড্যানলস সিন্ড্রোম) এবং সবচেয়ে বিপজ্জনক রূপের ( ভাসকুলার এহলার্স-ড্যানলস সিন্ড্রোম) লক্ষণগুলি রয়েছে । হাইপারোমোবাইল ইহলারস-ড্যানলস সিন্ড্রোমের লক্ষণগুলির মধ্যে রয়েছে:
১.ইলাস্টিক ত্বক,
২.নমনীয় জয়েন্টগুলি,
৩.ক্লান্তি লাগা এবং ঘুমের ব্যাঘাত,
৪.হৃদয় নিষ্পেষণ,
৫.পেটে ব্যথা এবং বমি বমি ভাব,
৬.আতঙ্কিত আক্রমণ এবং হতাশা,
৭.মাথা ব্যাথা,
৮.পেশী এবং জয়েন্টে ব্যথা,
৯.মূত্রত্যাগ।
ভাস্কুলার এহলারস-ড্যানলস সিনড্রোমের লক্ষণগুলির মধ্যে রয়েছে:
১.সহজেই আঘাত ও ক্ষত যা নিরাময় করা কঠিন,
২.স্পষ্টভাবে দৃশ্যমান রক্তনালীগুলির সাথে পাতলা ত্বক,
৩.রক্তনালীগুলি ভঙ্গুর হয়ে যায় এবং সহজেই ভেঙে যায়, ফলে রক্তপাত হয়,
৪.কেবল রক্তনালী নয়, অন্যান্য অঙ্গ যেমন অন্ত্র এবং জরায়ুও সহজ হয়ে যায়। ছেঁড়া এটি গর্ভবতী মহিলাদের জন্য বিপজ্জনক,
৫.মুখের আকারে অস্বাভাবিকতা যেমন পাতলা নাক এবং ঠোঁট এবং চোখের পাতা। কানের দিকের বড় এবং নরম অংশগুলি ছোট।
ধরন
১.Hypermobility,
২.ক্লাসিক্যাল,
৩.সংবহনতান্ত্রিক,
৫.Arthrochalasia,
৬.Dermatosparaxis।
নির্ণয়
এহিলার্স-ড্যানলস সিন্ড্রোম (ইডিএস) প্রদর্শিত হওয়া লক্ষণগুলি থেকে জানা যেতে পারে। ডাক্তার রোগীর পরিবারের স্বাস্থ্যের ইতিহাসও জিজ্ঞাসা করবেন যাতে ইডিএস পাস হওয়ার সম্ভাবনা থাকে।যদিও উত্তরাধিকারসূত্রে জেনেটিক ডিজঅর্ডার রয়েছে, এখনও পর্যন্ত হাইপারোমোবাইল ইহলার-ড্যানলস সিনড্রোমের ধরনের পাশাপাশি ইডিএস প্রমাণ করার জন্য কোনও জিনগত পরীক্ষা করা হয়নি।
জটিলতা
এহলার-ড্যানলস সিন্ড্রোমের জটিলতার মধ্যে রয়েছে যৌথ বিশৃঙ্খলা, দীর্ঘস্থায়ী যুগ্ম ব্যথা, বাত ( আর্থ্রাইটিস ) , পাশাপাশি ক্ষতগুলি ধীরে ধীরে নিরাময় করা এবং দাগের টিস্যু গঠনের অন্তর্ভুক্ত।
চিকিৎসা
এমন কোনও ওষুধ নেই যা এহলার-ড্যানলস সিন্ড্রোম (ইডিএস) এর চিকিৎসা করতে পারে তবে চিকিৎসা লক্ষণগুলি হ্রাস করতে এবং জটিলতাগুলি প্রতিরোধ করতে সহায়তা করতে পারে। এহলার-ড্যানলস সিন্ড্রোমের চিকিৎসার বিকল্পগুলি ব্যথা হ্রাস করার জন্য ওষুধের মাধ্যমে রক্তচাপ-হ্রাসকারী ওষুধের ফলে ভঙ্গুর রক্তনালীগুলির ভাঙ্গন রোধ করতে পারে। পেশী টিস্যু এবং জয়েন্টগুলি শক্তিশালী করার জন্য ফিজিওথেরাপি করা যেতে পারে, কারণ পেশী টিস্যু এবং দুর্বল জয়েন্টগুলি যৌথ অবস্থানকে স্থানচ্যূত বা স্থানান্তরিত করার ঝুঁকিতে রয়েছে। ফিজিওথেরাপির পাশাপাশি, জোড়গুলির স্থানচ্যুতি এড়াতে ব্রেস ব্যবহার করা যেতে পারে। যদি যৌথ স্থানচ্যুতি ঘটে, তবে স্থানান্তরিত জয়েন্টের অবস্থানটি সংশোধন করার জন্য ডাক্তার শল্য চিকিৎসা করবেন। তবে ত্বক এবং জয়েন্ট টিস্যু শল্য চিকিৎসার পরে সম্পূর্ণরূপে নিরাময় করতে পারে না। কখনও কখনও রক্তনালীগুলির ফেটে যাওয়া বা অভ্যন্তরীণ অঙ্গ ছিঁড়ে ফেলার জন্য অস্ত্রোপচারেরও প্রয়োজন হয়।
প্রতিরোধ
এহেলার্স-ড্যানলস সিন্ড্রোম প্রতিরোধ করা যায় না কারণ এটি জিনগত ব্যাধি দ্বারা সৃষ্ট। তবুও, এই অবস্থার আক্রান্তরা এখনও এই পদক্ষেপগুলি অনুসরণ করে সুস্থ এবং নিরাপদ থাকতে পারেন:
১.যৌথ বা পেশী শক্তির উপর নির্ভরশীল ক্রিয়াকলাপগুলি করার সময় সাবধানতা অবলম্বন করুন,
২.শারীরিক যোগাযোগ এবং আঘাতের উচ্চ ঝুঁকির সাথে জড়িত খেলাগুলি এড়িয়ে চলুন, যেমন সকার বা বক্সিং, পাশাপাশি জোড়কে ভারী উত্তোলনের অনুশীলন,
৪.পর্যাপ্ত বিশ্রাম পান। ক্রিয়াকলাপের আগে এবং পরে শক্তি সঞ্চয়গুলি পূরণ করার অভ্যাস করুন।
অ্যান্ডোরাতে বৌদ্ধধর্ম
বৌদ্ধ ধর্ম হল আন্দোরার একটি সংখ্যালঘু ধর্ম, যেখানে খ্রিস্টানরা সংখ্যাগরিষ্ঠ। ২০১৭ সালে, অ্যান্ডোরাতে প্রায় ৩০০০ (১%) বৌদ্ধ ছিল। দেশটির বেশিরভাগ বৌদ্ধ জাপান এবং থাইল্যান্ড থেকে আসা অভিবাসী যারা মূলত চাকরি এবং ব্যবসার উদ্দেশ্যে এসেছিল।
ইতিহাস
কমিউনিস্ট আমলে বৌদ্ধ জনসংখ্যা, প্রধানত উত্তর ভিয়েতনাম এবং কোরিয়ার দেশগুলি থেকে অভিবাসনের পরে এটি ১৯ এবং ২০ শতক থেকে বিদ্যমান। যদিও উৎসগুলি সহজে পাওয়া যায় না, তবে বৌদ্ধরা আন্দোরার মোট জনসংখ্যার ০.১% গঠন করে বলে মনে করা হয়।
পাঁচমুড়া
পাঁচমুড়া হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার খাতড়া মহকুমার তালড্যাংরা পঞ্চায়েত সমিতির অন্তর্গত একটি গ্রাম পঞ্চায়েত। বিষ্ণুপুর শহর থেকে দূরে অবস্থিত এই গ্রামটি বাঁকুড়ার ঘোড়া নামে পরিচিত এক ধরনের টেরাকোটা লোকশিল্পের জন্য বিখ্যাত। বর্তমানে এই শিল্পকর্মটি ভারতীয় হস্তশিল্পের জাতীয় প্রতীক। ২০২২ সালে পয়লা জুলাই এই টেরাকোটা গ্রাম পাঁচমুড়াতেই বিশিষ্ট সমাজসেবী ও ব্যবসায়ী ভজন দত্তের একক প্রয়াসে গড়ে তোলা হয়েছে বাংলার বৃন্দাবন, ত্রিধারা মিলন মন্দির।
ভূগোল
পাঁচমুড়া গ্রামটি অক্ষাংশ ও দ্রাঘিমাংশে অবস্থিত। এই গ্রামের গড় উচ্চতা ।
জনপরিসংখ্যান
২০১১ সালের জনগণনা অনুযায়ী, পাঁচমুড়ার মোট জনসংখ্যা ৩,৭১৯। এর মধ্যে ১,৮৫৪ জন (৫০%) পুরুষ এবং ১,৮৬৫ জন (৫০%) মহিলা। এঁদের মধ্যে ৪২৫ জনের বয়স ছয় বছরের কম। পাঁচমুড়ার ২,৫২৫ জন (অন্যূন ছয় বছর বয়সীদের মধ্যে ৭৬.৬৫%) সাক্ষর।
বাঁকুড়ার ঘোড়া
বাঁকুড়ার ঘোড়া নামে পরিচিত টেরাকোটা লোকশিল্পটি অল ইন্ডিয়া হ্যান্ডিক্র্যাফটসের প্রতীক। পাঁচমুড়া গ্রামে উৎপাদিত এই শিল্পকর্মটি সারা বিশ্বে ভারতীয় লোকশিল্পের প্রতীক হিসেবে গৃহসজ্জার উপকরণ হিসেবে ব্যবহৃত হয়।
শিক্ষাব্যবস্থা
পাঁচমুড়ায় ড. পশুপতি মণ্ডলের নেতৃত্বে স্থানীয় মানুষের উদ্যোগে ১৯৬৫ সালে পাঁচমুড়া মহাবিদ্যালয় নামে একটি সাধারণ ডিগ্রি কলেজ প্রতিষ্ঠিত হয়। এই কলেজে বাংলা, ইংরেজি, সংস্কৃত, ইতিহাস, রাষ্ট্রবিজ্ঞান, দর্শন, অর্থনীতি, রসায়ন, গণিত ও হিসাববিদ্যায় সাম্মানিক পাঠক্রম এবং কলা, বিজ্ঞান ও বাণিজ্য বিভাগে সাধারণ পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত।
কোরীয় যুক্ত মহিলা সমিতি
কোরীয় যুক্ত মহিলা সমিতি (কেডব্লিউএইউ বা Yǒsǒng tanch'e yǒnhap) হল একটি পৃষ্ঠপোষক সংস্থা যা দক্ষিণ কোরিয়ায় মহিলাদের সমস্যায় দৃষ্টি নিবদ্ধ করার জন্য ৩৩টি অন্যান্য সমিতির সমন্বয়ে গঠিত। কোরিয়ান ন্যাশনাল কাউন্সিল অফ উইমেন (কেএনসিডব্লিউ) সহ কেডব্লিউএইউ সমগ্র কোরিয়া জুড়ে নারীদের সমস্যা ও নারীবাদের সাথে কাজ করে এমন বেসরকারি সংস্থার কার্যক্রম সমন্বয় করতে সহায়তা করে।
ইতিহাস
কেডব্লিএইউ ১৯৮৭ সালের ফেব্রুয়ারিতে প্রতিষ্ঠিত হয়েছিল। এটি কোরীয় সরকারের বিরুদ্ধে কোয়ান ইন সুক দ্বারা আনীত যৌন নিপীড়নের অভিযোগের পরিপ্রেক্ষিতে বামপন্থী, শ্রমপন্থী নারীবাদীদের নিয়ে গঠিত হয়েছিল। জড়িত মহিলারা ছিল নীল-কলার (শ্রমিক শ্রেণী) কর্মী, কেরানি কর্মী, পেশাজীবী, গৃহিণী, কলেজ ছাত্র, গ্রামীণ মহিলা এবং শহরে বসবাসকারী দরিদ্র মহিলাদের একটি বিচিত্র দল। কেডব্লিউএইউ মিনজুং আন্দোলন ও জাতীয় গণতান্ত্রিক আন্দোলনের সাথেও যুক্ত ছিল। এই সময়কালে নারীর অধিকারের ওপর জোর দেওয়া হয়েছিল। এই দৃষ্টির মধ্যে বৈষম্যের বিরুদ্ধে লড়াইয়ের কয়েকটি ক্ষেত্রে জোর দেওয়া হয়েছে যার মধ্যে রয়েছে আজীবন সমান কাজ, মাতৃত্ব সুরক্ষা, মানবাধিকার লঙ্ঘন হিসাবে যৌন সহিংসতা ও নারীর শান্তিবাদ। প্রাথমিকভাবে কেডব্লিউএইউ তৈরি করতে ২১টি সংস্থা একত্রিত হয়েছিল। কেডব্লিউএইউ এর কিছু মূল সংগঠনের মধ্যে রয়েছে উইমেন সোসাইটি ফর ডেমোক্রেসি, কোরিয়া উইমেনস হট লাইন, দ্য উইমেনস নিউজপেপার (বর্তমানে ওমেনস নিউজ), কোরিয়ান উইমেন ওয়ার্কার্স অ্যাসোসিয়েশন, কোরিয়ান ক্যাথলিক ফার্মার্স, উইমেন কমিটি এবং অন্যান্য।
চম্পা (অভিনেত্রী)
গুলশান আরা আক্তার চম্পা (জন্ম: ৫ জানুয়ারি ১৯৬৫) হলেন একজন বাংলাদেশী অভিনেত্রী। তিনি তিন কন্যা চলচ্চিত্রে তার অপর অভিনেত্রী দুই বোন ববিতা ও সুচন্দার সাথে অভিনয় করে পরিচিতি অর্জন করেন। তিনি পদ্মা নদীর মাঝি (১৯৯৩), অন্য জীবন (১৯৯৫) ও উত্তরের খেপ (২০০০) চলচ্চিত্রে অভিনয় করে শ্রেষ্ঠ অভিনেত্রী বিভাগে তিনটি এবং শাস্তি (২০০৫) ও চন্দ্রগ্রহণ (২০০৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে দুটি জাতীয় চলচ্চিত্র পুরস্কার অর্জন করেন।
চলচ্চিত্রে আগমন
চম্পা প্রথমে মডেলিং-এর মাধ্যমে তার কর্মজীবন শুরু করেন। তারপর টিভি নাটকে অভিনয় করতে থাকেন এবং জনপ্রিয় হয়ে ওঠেন। শিবলী সাদিক পরিচালিত তিন কন্যা চলচ্চিত্রের মাধ্যমে চম্পা চলচ্চিত্রের জগতে আগমন করেন। এই চলচ্চিত্রে তারা তিন বোন সুচন্দা, ববিতা ও চম্পা একত্রে অভিনয় করেন। চলচ্চিত্রে একটি গানও ছিল "তিন কন্যা এক ছবি"। তিনি সত্যজিত রায়ের ছেলে সন্দ্বীপ রায়ের ‘টার্গেট’ সিনেমাতে এবং বুদ্ধদেব দাশ গুপ্তের ‘লালদরজা’ সিনেমাতে অভিনয় করার সুযোগ পান। গৌতম ঘোষ পরিচালিত পদ্মা নদীর মাঝি চলচ্চিত্র ছিল তার সবচেয়ে বড় মাপের কাজ। ১২ বছরের ক্যারিয়ারে প্রায় ১০০-এর বেশি সিনেমাতে তিনি অভিনয় করেছিলেন। বর্তমানে তিনি পর্দায় অনুপস্থিত।
ব্যক্তিগত জীবন
thumb|রিয়াজ, [[সুচন্দা, ববিতা, তিনা ও চম্পা কক্সবাজারে ২০১৪ সালে]] কাজের অনুকূল পরিবেশ আর বৈচিত্র্যময় চরিত্র না পাওয়ায় তিনি সিনেমাতে আগ্রহ হারিয়ে ফেলেছেন। তাছাড়া চম্পার মেয়ে কানাডায় থাকে যাকে সময় দেয়ার জন্য প্রায়ই তিনি দেশের বাইরে থাকেন। যে কারণে কাজ করা হয়ে উঠছে না। চম্পা ইদানীং টেলিভিশনের বাংলা নাটকেও কাজ করছেন। বাচসাস ৩৮তম আসরের পুরস্কার বিজয়ী ছিলেন ববিতা (২০১২) ও চম্পা (২০১৩)। তাদের হাতে পুরস্কার তুলে দেন সুচন্দা। ২০১১ ও ২০১২ সালে সেরা পাশ্বচরিত্র হিসেবে নির্বাচিত হন ববিতা ও চম্পা।
সমালোচনা
চম্পা ৯০ দশকের শেষ দিকে এসে বিতর্কিত কিছু চলচ্চিত্রে অভিনয় করে সমালোচিত হন। যদিও প্রথম দিকেই সুপারহিট 'প্রেম দিওয়ানা' ছবিতে মান্নার সাথে ঘনিষ্ঠ দৃশ্যে অভিনয় করেন। তবে 'ভয়ঙ্কর বিষু' ছবিতে ডিপজলের সাথে সংক্ষিপ্ত পোশাকে বিতর্কিত গানে আর 'বিপ্লবী জনতা' চলচ্চিত্রে ধর্ষণ দৃশ্যে অভিনয় করে তুমুল সমালোচনার মুখে পরেন। চম্পা নিজেকে আবেদনময়ী ও সাহসী নায়িকা হিসাবে তুলে আনার চেষ্টা করেন, যা দর্শকরা ভাল ভাবে নেয়নি। তারপরও বেশ কিছু ছবিতে খোলামেলা পোশাকে অভিনয় করে সমসাময়িক নায়িকাদের সাথে প্রতিযোগিতায় নামেন। 'ভয়াবহ' ছবিতে বিতর্কিত নায়িকা মুনমুন এর সাথে পাল্লা দিয়ে অতিরিক্ত আবেদনশীল পশ্চিমা পোশাক পরে উপস্থিত হন।
বারুয়াখালী ইউনিয়ন
বারুয়াখালী ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ৩৫টি মৌজার সংখ্যা: ৩০টি মোট জনসংখ্যা: ২০১১ সালের আদমশুমারী অনুযায়ী মোট জনসংখ্যা প্রায় ১৩,৫২০ জন।
শিক্ষা
সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৭৫%। শিক্ষা প্রতিষ্ঠান:
গ্রামসমূহের নাম
উত্তর আলালপুর, উত্তর বারুয়াখালী, করপাড়া, কাঞ্চননগর, কান্দাবাড়িল্যা, কুমারবাড়িল্যা,   চক বাড়িল্যা, ছত্রপুর, ছোট কাউনিয়াকান্দি, জাহানাবাদ, জৈনতপুর, ডাক্তারকান্দা, দক্ষিণ আলালপুর, দক্ষিণ বারুয়াখালী, দীর্ঘগ্রাম, নবগ্রাম, পৃথ্বিনোয়াদ্দা, বড় কাউনিয়াকান্দি, বড় দড়িকান্দি, বড় বাড়িল্যা,  বাহেরচর, ব্রাহ্মণখালী,  ভাঙ্গাপাড়া, ভেড়ামুড়িয়া, মাদলা, মুন্সিনগর, রতনপুর, রামনগর, শিয়ালজান।
বহিঃসংযোগ
ওয়েবসাইট
বার্হস্পত্য
বার্হস্পত্য হলো বৃহস্পতি রচিত একটি লোকায়তিক (বস্তুবাদী ও নাস্তিক্যবাদী) শাস্ত্র, যা চার্বাক সম্প্রদায়ের একটি বুনিয়াদি সূত্রগ্রন্থ হিসেবে বিবেচিত।
সূত্রাকারে রচিত এই শাস্ত্র মৌর্য আমলে হারিয়ে গেছে বলে ধারণা করা হয়। দক্ষিণারঞ্জন শাস্ত্রী তার সংগ্রহে থাকা এর ৬০টি সূত্র ১৯২৮ সালে প্রকাশ করেন। তিনি সেগুলো থেকে নির্বাচিত ৫৪টি আবার ১৯৫৯ সালে বার্হস্পত্য সূত্রম নামে প্রকাশ করেন। আর. ভট্টাচার্য ২০০২ সালে সূত্রগুলো পুনরুদ্ধারের প্রচেষ্টা চালান। তার ধারণা, তালিকাবদ্ধ অনেক কাব্যময় সূত্র হয় ভুলভাবে উদ্ধৃত হয়েছে না হয় এগুলোতে বিদেশি বিষয়-আশয় অন্তর্ভুক্ত রয়েছে।
বেশির ভাগ অংশ ভারতীয় মধ্যযুগ বিশেষ করে অষ্টম ও দ্বাদশ শতাব্দিতে বিচ্ছিন্নভাবে পাওয়া গেছে। ১৪ শতাব্দিতে সায়ান রচিত ভারতীয় দর্শন, ‘সর্বদর্শনসমগ্র’ গ্রন্থে চার্বাকদের নিয়ে ব্যাপক আলোচনায় রয়েছে, কিন্তু এতে চার্বাকমতের ব্যাখ্যা ছাড়া তাদের বই থেকে সরাসরি উদ্ধৃতি ব্যবহার করা হয়নি। ভট্টাচার্য ৯ পৃষ্ঠায় ৬৮টি সূত্র তালিকাবদ্ধ করেন।
লুকাস বিগলিয়া
লুকাস রদ্রিগো বিগলিয়া (জন্ম: ৩০ জানুয়ারি ১৯৮৬) হলেন আর্জেন্টিনার একজন পেশাদার ফুটবলার, যিনি ইতালীয় ক্লাব মিলান এবং আর্জেন্টিনার হয়ে একজন রক্ষণাত্মক মধ্যমাঠের খেলোয়াড় হিসেবে খেলেন।
তিনি তার ক্যারিয়ারের শুরুর দিকে, আর্জেন্টিনোস জুনিয়র্স এবং ইন্ডিপেন্দিয়েন্তের মতো ক্লাবে খেলেছেন। অতঃপর তিনি আন্ডারলেচে প্রায় ৭ মৌসুম অতিবাহিত করেন, যেখানে তিনি বেলজিয়ান প্রো লিগে ৩১২টি ম্যাচ খেলেন এবং ৪টি লিগ শিরোপা জয়লাভ করেন। ২০১৭ সালে মিলানে যোগদানের পূর্বে তিনি লাজিও-এ ৪ মৌসুম অতিবাহিত করেন।
২০১১ সালে প্রথমবারের মতো বিগলিয়া সিনিয়র দলে ডাক পান এবং তিনি তার পূর্বে আর্জেন্টিনা অনূর্ধ্ব ১৭ এবং আর্জেন্টিনা অনূর্ধ্ব ২০ দলের হয়ে খেলেছেন। তিনি অনূর্ধ্ব ২০ পর্যায়ের হয়ে খেলার সময় ২০০৫ ফিফা বিশ্ব যুব চ্যাম্পিয়নশিপ জয়লাভ করেছেন। তিনি ২০১৪ ফিফা বিশ্বকাপে তার দেশের হয়ে প্রতিনিধিত্ব করেছেন, যেখানে তারা রানার-আপ হয়েছিল। এছাড়াও তিনি ৩টি কোপা আমেরিকায় খেলেছেন, যার মধ্যে ২০১৫ কোপা আমেরিকা এবং ২০১৬ কোপা আমেরিকায় তারা রানার-আপ হয়েছিল।
ব্যক্তিগত জীবন
২০১১ সালের ২০শে ডিসেম্বর, দে স্ট্যান্ডার্ডের এক প্রতিবেদন অনুযায়ী, বিগলিয়া তার বাল্যকালের বান্ধবী সেসিলিয়া আম্ব্রসিওর সাথে বিবাহ বন্ধনে আবদ্ধ হয়েছেন। তার দুজনে সিয়েরা লিওনের ফ্রিটাউনের দ্য প্যালেস টকেহ স্যান্ডসে বিবাহ করেন। তাদের দুজনের একটি কন্যা সন্তান রয়েছে, যে ২০০৯ সালে জন্মগ্রহণ করেছে।  বেলজিয়ামে তিন বছর বসবাসের পর, বিগলিয়ার ইতালীয় উত্তরাধিকারীর জন্য তিনি ইতালীয় নাগরিকত্ব লাভ করেন।
মালবিকা সুব্বা
মালবিকা সুব্বা (माल्बिका सुब्बा) হলেন নেপালের একজন মডেল, অভিনেত্রী, সমাজকর্মী, টেলিভিশন উপস্থাপিকা ও উদ্যোক্তা। তিনি নেপালের পোখরা বিশ্ববিদ্যালয় থেকে স্নাতক স্নাতকোত্তর ডিগ্রি লাভ করেছেন।
কর্মজীবন
২১ বছর বয়সে ২০০২ সালে মালাবিকা সুব্বা 'মিস নেপাল' খেতাব অর্জন করেন। তখন থেকে তিনি দেশটির কান্তিপুর টেলিভিশনের কল কান্তিপুর অনুষ্ঠানের উপস্থাপিকা হিসেবে কাজ শুরু করেন। ২০০৮ সালে তিনি ভয়েজ অব ইন্ডিয়া ও এমটিভি এক্সিটে মানব পাচার বিরোধী দূত হিসেবে কাজ করেছেন। এছাড়াও, তিনি ক্ষুধা বিরোধী কর্মকাণ্ডের সাথে যুক্ত ছিলেন। কাজ করেছেন ইউনিসেফের হয়ে এইচআইভি/এইডস বিরোধী কর্মকাণ্ডে, ২০০৯-২০১১ সময়কালে তিনি শাংরিলা হাউসিং এর সেলস অ্যান্ড মার্কেটিং ম্যানেজার হিসেবে কাজ করেছেন।
২০০৮ সালে তিনি গড লিভস ইন হিমালয়স, গুড বাই কাঠমান্ডু ও হামরি শিওয়ানি র মত চলচ্চিত্র ও টিভি নাটকে কাজ করেছেন।
২০১১ সালে তিনি নেপালের ফ্যাশন বিষয়ক সাময়িকী নব্যতা র সম্পাদক হিসেবে কাজ করেছেন। তিনি হাউস অব অল্টারনেটিভ অ্যাপারেল এর সহ প্রতিষ্ঠাতা। এছাড়াও তিনি পরিবেশবাদী সংগঠন 'হিমালয় ক্লাইমেট ইনশিয়েটিভ' এর সাথে যুক্ত আছেন।
ব্যক্তিগত জীবন
তিনি রিয়াজ শ্রেষ্ঠার সাথে বিবাহবন্ধনে আবদ্ধ হয়েছেন। তাদের জায়ির রিও সুব্বা শ্রেষ্ঠা নামে এক সন্তান আছে।
ওয়েস্টিংহাউস এয়ার ব্রেক কোম্পানির সাধারণ কার্যালয়
ওয়েস্টিংহাউস এয়ার ব্রেক কোম্পানির সাধারণ কার্যালয় হলো পেনসিলভানিয়ার ওয়িলমেরডিং-এ অবস্থিত একটি ভবন; যা স্থানীয়ভাবে 'লাইব্রেরি হল' বা 'প্রাসাদ' নামে পরিচিত। ) এটি ১৮৯০ সাল প্রতিষ্ঠিত ও ১৯৭৫ সালে পিটসবার্গ ইতিহাস এবং ল্যান্ডমার্ক ফাউন্ডেশনের তালিকাভুক্ত, ১৯৮৭ সালে ঐতিহাসিক স্থান হিসাবে জাতীয় নিবন্ধন এর মর্যাদা পেয়েছিল। মূলত একটি অফিস ভবন হিসাবে নির্মিত হয়েছিল, তবে এটা এখন জর্জ ওয়েস্টিংহাউস জাদুঘর হিসেবে ঘোষিত হয়েছে।
নির্মাণ
স্থপতি ফ্রেডেরিক জে. অস্টারলিং এটা নির্মাণ করেন, ভবন-টির একটি চার দিক বিশিষ্ট ক্লক টাওয়ার আছে,যা চেইন এবং কপিকল সিস্টেম দ্বারা পরিচালিত। ১৯২৭ সালে অতিরিক্ত ডিজাইন এবং পুনঃনির্মাণ করেন জেনসেন ও ককেন, যাতে কর্মকর্তাদের জন্য আলাদা শাখা, সম্মেলন কক্ষ ও খাবারের কক্ষ যোগ করা হয়।
ভবন-টিতে বয়লার এবং বাতিঘর ছিল, যা পাওয়ার প্ল্যান্টে বাষ্প ও পাওয়ার সরবরাহ করত। যা আবার বিভিন্ন বাণিজ্যিক কাজেও সরবরাহ করা হয় যেমন-ওয়িলমেরডিং ওয়াইডব্লিউসিএ।
ব্যবসার ইতিহাস
এই ভবনে এক শতাব্দী ওয়েস্টিংহাউস এয়ার ব্রেক কোম্পানির অফিস ছিল। কোম্পানি মূলত ১৮৬৯ সালে জর্জ ওয়েস্টিংহাউস দ্বারা প্রতিষ্ঠিত হয়। ওয়েস্টিংহাউস বিংশ শতাব্দীর শুরুতে শিল্প বিপ্লবের সময় অনেক কোম্পানি প্রতিষ্ঠা করেন। এয়ার ব্রেক প্ল্যান্ট তৈরি হয়েছিলো জাতির রেল বাবস্থার উন্নত কর্মক্ষমতা এবং গতি বৃদ্ধি করার জন্য। পরে এটি ১৮৮৯ সালে পেনসিলভানিয়ার ওয়িলমেরডিং এর নতুন অবস্থানে সরিয়ে নেওয়া হয়। ওয়িলমেরডিং একটি ছোট শহর, যা প্রায় ১৪ মাইল (২৩ কিমি), পিটসবার্গের বাইরে ওই সময় মাত্র পাঁচ হাজার লোক বাস করত। ওয়িলমেরডিং এ সামাজিকতার রীতি সুদৃঢ় ছিল এবং এটি একটি শান্তিপূর্ণ, ভেদাভেদ মুক্ত কৃষি এলাকা ছিল। ধারণা করা হতো এটি প্রতিষ্ঠানের জন্য "আদর্শ টাউন" কারণ এর অবস্থান পেনসিলভানিয়া রেলপথের ঠিক পাশে। এয়ার ব্রেক কোম্পানি পার্শ্ববর্তী পিটসবার্গ এলাকা থেকে তিন হাজার লোককে নিযুক্ত করে। কিন্তু প্রায় সম্পূর্ণ লোকবল-ই ওয়িলমেরডিং এর বাসিন্দা ।
সমাজে এর প্রভাব
right|thumb|১৯০৫ সালে ভিন্ন কোণ থেকে ভবনটি ওয়েস্টিংহাউস প্ল্যান্ট ওয়িলমেরডিং এ সরিয়ে নেওয়া হলে, কর্মীদের জন্য বাসস্থানের বাবস্থা করা কঠিন হয়ে ওঠে।   এর সমাধানে ওয়েস্টিংহাউস এয়ার ব্রেক কোম্পানি ১৯১৯ সালে দশ লক্ষ মার্কিন ডলার দিয়ে হাউজিং কোম্পানি গঠন করে।   পূর্বে ওয়েস্টিংহাউস এয়ার ব্রেক কোম্পানির মালিকানাধীন যে ৪০০ ঘর ও বিশাল পরিমাণ খালি জমি ছিল তা নতুন কোম্পানীর কাছে হস্তান্তর করা হয়।    বিভিন্নতার অভাব এড়াতে নতুন ঘরবাড়ি বিশেষভাবে তৈরি করা হয়। দশ বছরের মধ্যে ওয়েস্টিংহাউস এয়ার ব্রেক হউজিং কোম্পানি সফল হয়ে ছিল যে টরটেল ক্রীকের দক্ষিণ দিকে ছাড়া কোন খালি জায়গা ছিল না। জর্জ ওয়েস্টিংহাউস ওয়িলমেরডিং এ ভবনটি যে ব্যাপক পরিবর্তন, কর্মসংস্থান, এবং সমৃদ্ধি এনেছিল তা আজও উৎসবের মত প্রতি বৎসরের পুরো জুন মাস "জর্জ ওয়েস্টিংহাউস ডে" হিসাবে পালন করা হয়।
ভবনের অভ্যন্তর
ভবনটি জর্জ ওয়েস্টিংহাউস যাদুঘর, একটি মডেল ট্রেন প্রদর্শনী, ডিপ্রেশন গ্লাস রুম হিসাবে ব্যবহৃত হয়।  ওয়েস্টিংহাউস দুর্গ একটি অলাভজনক সংস্থা এবং স্বেচ্ছাসেবীদের দ্বারা পরিচালিত। ২০০৭ সালে জাদুঘরের হস্তনির্মিত বস্তু গুলো হেইঞ্জ ইতিহাস কেন্দ্রে নিয়ে যাওয়া হয়ে ছিল।  ২০০৭ সাল থেকেই ওয়েস্টিংহাউস তাদের উৎপাদিত বস্তু সংগ্রহ করা শুরু করে এবং তাদের ওয়েস্টিংহাউস মিউজিয়াম রুমে প্রদর্শনের এখন হয়।
অসীম সাহা
অসীম সাহা (জন্ম: ২০ ফেব্রুয়ারি ১৯৪৯) হলেন একজন বাংলাদেশী কবি ও ঔপন্যাসিক। বাংলা সাহিত্যে সামগ্রিক অবদানের জন্য তিনি ২০১২ সালে বাংলা একাডেমি সাহিত্য পুরস্কার লাভ করেন। বাংলা ভাষা ও সাহিত্যে অবদানের জন্য ২০১৯ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
প্রারম্ভিক জীবন
অসীম সাহা ১৯৪৯ সালের ২০শে ফেব্রুয়ারি নেত্রকোণা জেলায় তার মামার বাড়িতে জন্মগ্রহণ করেন। তার পৈত্রিক নিবাস মাদারীপুর। তার পিতা অখিল বন্ধু সাহা ছিলেন অধ্যাপক। অসীম সাহা ১৯৬৫ সালে মাধ্যমিক পাস করেন এবং ১৯৬৭ সালে মাদারীপুর নাজিমুদ্দিন মহাবিদ্যালয় থেকে উচ্চমাধ্যমিক পাস করেন। ১৯৬৯ সালে স্নাতক পাস করে তিনি ১৯৬৯ সালে ঢাকা বিশ্ববিদ্যালয়ে বাংলা বিভাগে ভর্তি হন। ১৯৬৯ সালে অসহযোগ আন্দোলন এবং পরে ১৯৭১ সালে স্বাধীনতা যুদ্ধ শুরু হলে তার স্নাতকোত্তর পরীক্ষা পিছিয়ে যায় এবং তিনি ১৯৭৩ সালে স্নাতকোত্তর ডিগ্রি লাভ করেন।
আব্দুর রব বগা মিয়া
আব্দুর রব বগা মিয়া (৩১ অক্টোবর ১৯১৬ - ২৫ ফেব্রুয়ারি ১৯৭৩) বাংলাদেশ আওয়ামী লীগের একজন রাজনীতিবিদ ও গণপরিষদের সদস্য ছিলেন। পাবনা জেলায় তিনি বাংলাদেশের স্বাধীনতা যুদ্ধের অন্যতম সংগঠক হিসেবে দায়িত্ব পালন করেন।
রাজনৈতিক জীবন
১৯৫৩ সালে আওয়ামী লীগের পাবনা জেলা শাখা গঠিত হলে বগা মিয়া কমিটিতে সাধারণ সম্পাদক হিসেবে দায়িত্ব পান। ১৯৬২ সালের জাতীয় পরিষদ নির্বাচনে তিনি আমজাদ হোসেনের পক্ষে নির্বাচন পরিচালনা করেন। ১৯৭০ সালের প্রাদেশিক পরিষদের নির্বাচনে তিনি আওয়ামী লীগের প্রার্থী হিসেবে পাবনা সদর আসন থেকে এমপিএ নির্বাচিত হন। ১৯৭১ সালের ৬ এপ্রিল পাবনা জেলা শাখা আওয়ামী লীগের তৎকালীন সভাপতি আমজাদ হোসেনের মৃত্যুর পর তিনি সভাপতির দায়িত্ব পান। বাংলাদেশ স্বাধীনতা লাভের পর বাংলাদেশের জাতীয় ও প্রাদেশিক পরিষদে নির্বাচিত সকল জনপ্রতিনিধিদের নিয়ে গণপরিষদ গঠন করা হলে প্রাদেশিক পরিষদের সদস্য হিসেবে তিনি এতে অন্তর্ভুক্ত হন।
১৯৭১ সালে বাংলাদেশের স্বাধীনতা যুদ্ধের সময় পাবনায় ৯ জনকে নিয়ে কমিটি গঠন করা হয় যার মধ্যে একজন ছিলেন বগা মিয়া। ১৮ ডিসেম্বর পাবনাকে মুক্তাঞ্চল ঘোষণা করা হলে বাংলাদেশের পতাকা উত্তোলন অনুষ্ঠানে তিনি উপস্থিত ছিলেন।
ব্যক্তিগত জীবন
বগা মিয়া ব্যক্তিগত জীবনে জাহানারা রবের সাথে বিবাহ বন্ধনে আবদ্ধ হন। জাহানারা প্রথম জাতীয় সংসদে সংরক্ষিত মহিলা আসনের সদস্য ছিলেন। ১৯৭৩ সালের ২৫ ফেব্রুয়ারি সড়ক দুর্ঘটনায় বগা মিয়া মৃত্যুবরণ করেন। এই দম্পতির এক ছেলে ও পাঁচ মেয়ে রয়েছে।
মোস্তাফিজুর নূর ইমরান
মোস্তাফিজুর নুর ইমরান (জন্ম: ১ জানুয়ারি ১৯৮৯) একজন বাংলাদেশী অভিনেতা।
শিকলবাহা ইউনিয়ন
আয়তন
শিকলবাহা ইউনিয়নের আয়তন ২,২৯৪ একর (৯.২৮ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী শিকলবাহা ইউনিয়নের মোট জনসংখ্যা ৪২,৪৭৪ জন। এর মধ্যে পুরুষ ২১,৬৩৩ জন এবং মহিলা ২০,৮৪১ জন। মোট পরিবার ৭,৭৯২টি।
অবস্থান ও সীমানা
কর্ণফুলী উপজেলার পূর্বাংশে শিকলবাহা ইউনিয়নের অবস্থান। এ ইউনিয়নের পশ্চিমে চর পাথরঘাটা ইউনিয়ন ও চর লক্ষ্যা ইউনিয়ন, দক্ষিণে জুলধা ইউনিয়ন ও বড় উঠান ইউনিয়ন, পূর্বে পটিয়া উপজেলার জিরি ইউনিয়ন ও কোলাগাঁও ইউনিয়ন এবং উত্তরে কর্ণফুলী নদী ও চট্টগ্রাম সিটি কর্পোরেশনের ৩৫নং বকশীর হাট ওয়ার্ড অবস্থিত।
প্রশাসনিক কাঠামো
শিকলবাহা ইউনিয়ন তৎকালীন পটিয়া উপজেলার আওতাধীন ৩নং ইউনিয়ন পরিষদ, বর্তমানে এটি কর্ণফুলী উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী শিকলবাহা ইউনিয়নের সাক্ষরতার হার ৫৪.৩%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ৩টি মাধ্যমিক বিদ্যালয়, ৯টি প্রাথমিক বিদ্যালয় ও ১টি পাঠাগার রয়েছে।
যোগাযোগ ব্যবস্থা
শিকলবাহা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
শিকলবাহা ইউনিয়নে ১৯টি মসজিদ, ২টি ঈদগাহ, ১টি মন্দির রয়েছে।
খাল ও নদী
শিকলবাহা ইউনিয়নের উত্তর পাশ দিয়ে বয়ে চলেছে কর্ণফুলী নদী। এছাড়াও এ ইউনিয়নের উপর দিয়ে প্রবাহিত হচ্ছে শিকলবাহা খাল, শিকলবাহা-জুলধা খাল এবং শিকলবাহা-চরলক্ষ্যা খাল।
হাট-বাজার
শিকলবাহা ইউনিয়নের প্রধান ৩টি হাট/বাজার হল কলেজ বাজার, ক্রসিং বাজার এবং মাস্টার হাট।
দর্শনীয় স্থান
শিকলবাহা ইউনিয়নের দর্শনীয় স্থানগুলোর মধ্যে রয়েছে:
মনোহরা
মনোহরা পশ্চিমবঙ্গের এক অতি জনপ্রিয় মিষ্টি। পশ্চিমবঙ্গের হুগলি জেলার জনাইয়ের ও মুর্শিদাবাদ জেলার বেলডাঙা র মনোহরা অতি প্রসিদ্ধ। একে অনেক জায়গায় চাউনি সন্দেশও বলা হয়। মনোহরা হল ছানা ও চিনির অথবা সরচাঁছি ও ক্ষীরের মিশ্রণের গোল্লার উপর চিনির স্তর দেওয়া একটি গোলকাকৃতি মিষ্টি। সাম্প্রতিক কালে কলকাতার বিখ্যাত মিষ্টান্ন প্রস্তুতকারক গিরীশচন্দ্র দে ও নকুড়চন্দ্র নন্দী চিনির বদলে নলেন গুড়ের প্রলেপ দেওয়া মনোহরার প্রচলন করেন।
ইতিহাস
বেলডাঙার মনোহরার উৎপত্তি সম্পর্কেও একাধিক মত প্রচলিত আছে। একটি মত অনুসারে মুর্শিদাবাদের নবাবদের খাস ময়রা এটি অষ্টাদশ শতকে আবিষ্কার করেন। জনৈক ময়রা বর্তমান মুর্শিদাবাদ জেলার দহগ্রামের নিকট কিরীটকোনা গ্রামের কিরীটেশ্বরী মন্দিরের নিকট বাস করতেন। সেখানেই তিনি প্রথম মনোহরা প্রস্তুত করেন। মুর্শিদাবাদের নবাব রা ডাবের শাঁস, কাজুবাদাম, এলাচ ও ক্ষীর দিয়ে তৈরী মনোহরা পছন্দ করতেন। নবাবীর পতনের সাথে সাথে মনোহরা রাজকীয় পৃষ্ঠাপোষকতা থেকে বঞ্চিত হয়। যে মিষ্টি এককালে সমগ্র মুর্শিদাবাদ জেলায় প্রস্তুত হত তা ক্রমে বেলডাঙার মত বিশেষ কিছু কিছু জায়গায় প্রস্তুত হতে থাকে। অপর মত অনুসারে জনৈক রজগোপাল সাহা উনবিংশ শতকের মাঝামাঝি বেলডাঙায় প্রথম মনোহরা তৈরী করেন। এক সময় মনোহরা বেলডাঙার মনোহরাই হিসেবেই পরিচিত হতে শুরু করে। বেলডাঙার মনোহরার বিখ্যাত কারিগর ছিলেন নবনী সাহা। তার তৈরী মনোহরা এককালে সুখ্যাতি অর্জন করেছিল। অন্যান্য নাম করা কারিগরদের মধ্যে ছিলেন সীতানাথ সাহা, পঞ্চানন সাহা, কালী সাহা, নাকু সাহা প্রমুখ।
প্রস্তুত পদ্ধতি
জনাইয়ের মনোহরার মূল উপকরণ ছানা, চিনি, পেস্তা, এলাচ ও দুধ। এছাড়া ডাবের শাসও ব্যবহার করা হয়। ছানার সাথে মিহি করা চিনি ও ছোট এলাচ মিশিয়ে তা আগুনে জ্বাল দেওয়া হয়। লক্ষ্য রাখা হয় যাতে মিশ্রণটিতে দানা ভাবটি থাকে। মিশ্রণটা ক্রমশঃ গাঢ় হয়ে মাখা সন্দেশের মত হলে তা আগুন থেকে নামিয়ে রাখা হয়। মিশ্রণটি ঠান্ডা হলে তার থেকে মন্ড প্রস্তুত করা হয়। মন্ড থেকে কিছুটা করে মিশ্রণ হাতের তালুতে নিয়ে গোল্লা পাকানো হয়। তারপর গোল্লাগুলিতে পেস্তা ও এলাচের গুঁড়ো মাখানো হয়। অন্যদিকে ঘন চিনির রস জ্বাল দিয়ে একটি করে গোল্লা সেই রসে ডুবিয়েই তা তুলে রাখা হয় কলাপাতার উপর। মিনিট চারেকের মধ্যে ঘন চিনির রসের প্রলেপটি শুকিয়ে একটি শক্ত আস্তরণে পরিণত হয়।
বেলডাঙার মনোহরার মূল উপকরণ সরচাঁছি, ক্ষীর, চিনি ও সুগন্ধী মশলা। সরচাঁছি ও ক্ষীর সুগন্ধী মশলাসহ ভালো করে মেশানো হয়। তারপর সেই মিশ্রণের গোল্লা পাকানো হয়। গোল্লার উপর দেওয়া হয় পাতলা চিনির আস্তরণ।
জনপ্রিয়তা
জনাইয়ের মনোহরা একসময় কলকাতার রসগোল্লা, শক্তিগড়ের ল্যাংচা ও বর্ধমানের সীতাভোগে র মত সমান জনপ্রিয় ছিল। মুখে মুখে এর জনপ্রিয়তা ছড়িয়ে পড়ে সারা বাংলায় এবং ক্রমে সারা ভারতে। ব্রিটিশ আমলে ভারতীয় এবং ব্রিটিশ অভিজাতরা অতিথি আপ্যায়নের জন্য জনাইয়ের মনোহরা আনাতেন। ক্রমে ব্রিটেনে ও মনোহরার বাজার তৈরী হয়। পরবর্তীকালে মনোহরা মার্কিন যুক্তরাষ্ট্র, ফ্রান্স ও জার্মানি তেও রপ্তানী হতে থাকে। ঈশ্বরচন্দ্র বিদ্যাসাগর মনোহরার খুব ভক্ত ছিলেন। ছবি বিশ্বাস, উত্তম কুমার ও ছায়া দেবী র মত বাংলা চলচ্চিত্রের নায়ক নায়িকারা আউটডোর শুট করে কলকাতা ফেরার পথে প্রায়ই গাড়ি থামিয়ে মনোহরা কিনে বাড়ি ফিরতেন। ঢাকা র প্রাণহরার সাথে মনোহরার ব্যুৎপত্তিগত সাদৃশ্যকে তুলে ধরার জন্য মোহিতলাল মজুমদার ঢাকা বিশ্ববিদ্যালয়ের ছাত্রদের বলতেন, "তোরা মিষ্টির নাম রাখিস প্রাণহরা, আর আমরা নাম রাখি মনোহরা।"
আমির সোহেল
অভিষেক
একজন আক্রমণাত্মক ব্যাটসম্যান হিসেবে সোহেল এর প্রথম শ্রীলঙ্কা দলের বিরুদ্ধে ১৯৯০ সালে ওডিআই খেলায় জাতীয় দলের হয়ে আত্মপ্রকাশ করেন।
১৯৯৬–৯৮: পাকিস্তান অধিনায়ক
সোহেল, ১৯৯৮ সালে ছয় টেস্টে পাকিস্তান দলের অধিনায়কত্ব করেন এবং একটি টেস্ট ম্যাচে দক্ষিণ আফ্রিকাকে পরাজিত করা প্রথম পাকিস্তানি অধিনায়ক হিসেবে মর্যাদা লাভ করেন। তিনি পাকিস্তানের হয়ে ১৯৯৬ থেকে ১৯৯৮ পর্যন্ত ২২টি ওডিআই খেলায় নেতৃত্ব দেন; যাতে ৯টিতে জয়লাভ করে এবং তার ব্যাটিং গড় ছিল ৪১.৫। তিনি শারজায় ওয়েস্ট ইন্ডিজ বিরুদ্ধে অধিনায়ক অভিনয় হিসাবে দায়িত্ব পালন করেন।
নাইজেল শর্ট
নাইজেল ডেভিড শর্ট, এমবিই (Nigel Short, জন্ম: ১ জুন, ১৯৬৫) বিংশ শতকের সবচেয়ে শক্তিশালী ইংরেজ দাবা খেলোয়াড় হিসেবে স্বীকৃত। ১৯ বছর বয়সেই তিনি গ্র্যান্ডমাস্টার খেতাবে অভিষিক্ত হন। ১৯৯৩ সালে বিশ্ব দাবা চ্যাম্পিয়নশীপে গ্যারী কাসপারভের বিরুদ্ধে প্রতিদ্বন্দ্বিতা করেন। আন্তর্জাতিক পর্যায়ের দাবা প্রতিযোগিতাগুলোয় তিনি এখনও সক্রিয়। দাবা খেলার উপর নিয়মিতভাবে লেখালেখি করে থাকেন। এছাড়াও তিনি কোচ ও ভাষ্যকার হিসেবে পরিচিত দাবা ব্যক্তিত্ব।
ব্যক্তিগত জীবন
ল্যাংকাশায়ারের লেইয়ে জন্মগ্রহণকারী নাইজেল শর্ট এথার্টন এলাকায় শৈশবকাল অতিবাহিত করেন। বোল্টন ওল্ড রোডে অবস্থিত সেন্ট ফিলিপ'স প্রাইমারী স্কুলে পড়াশোনা করেন। এরপর তিনি বোল্টন স্কুল এবং লেই কলেজে অধ্যয়ন করেন। সেখানে তিনি এথারটন চেজ ক্লাব ও বোল্টন চেজ ক্লাবের সদস্য ছিলেন। তন্মধ্যে এথারটন চেজ ক্লাবটি তার বাবা ডেভিড কর্তৃক প্রতিষ্ঠিত হয়েছিল। শুরুতে বয়স কম থাকায় (৭ বছর) বোল্টন চেজ ক্লাবের সদস্য করতে অনীহা প্রকাশ করেছিল ক্লাব কর্তৃপক্ষ।
নাইজেল শর্ট বর্তমানে গ্রীসের এথেন্সে অবস্থান করছেন। সেখানে তিনি নাট্যকর্মী রিয়া আর্গিরো কারাগিওর্গিও (Ρέα Αργυρώ Καραγεωργίου)-কে বিয়ে করেন। এ দম্পতির দুইটি সন্তান রয়েছে। স্ত্রী এবং কিভেলি এলিকি (Κυβέλη Αλίκη), নিকোলাস ডারউইন (Νικόλαος Δαρβίνος) - এ দুই সন্তানকে নিয়ে কয়েক বছর ধরে পারিবারিক সান্নিধ্যে রয়েছেন।
সাফল্য গাঁথা
শর্টের সেরা অর্জন হিসেবে ছিল ১৯৯২ সালের ক্যান্ডিডেটস টুর্ণামেন্টে চ্যাম্পিয়ন হওয়া। ১৯৫০ সালে প্রবর্তিত এ প্রতিযোগিতায় তিনি বরিস গেলফেন্ড, আনাতোলি কারপভ এবং জেন টিমম্যানের ন্যায় বিশ্ব পর্যায়ের দাবাড়ুদেরকে পরাভূত করা। এরফলে তিনি ১৯৯৩ সালে লন্ডনে অনুষ্ঠিত বিশ্ব দাবা চ্যাম্পিয়নশীপে গ্যারি কাসপারভের মুখোমুখি হন। কিন্তু কাসপারভ তাকে পরাজিত করে বিশ্ব চ্যাম্পিয়নের মর্যাদা অক্ষূণ্ন রাখেন। তাদের মধ্যকার খেলাগুলো বেশ বিতর্কের পরিবেশ সৃষ্টি করে এবং ফিদে থেকে বেরিয়ে পড়েন। এর প্রধান কারণ ছিল পুরস্কারের অর্থমূল্য।
১৭ বছর বয়সে ১৯৮৩ সালে প্লভদিভে আয়োজিত প্রতিযোগিতায় অংশগ্রহণের লক্ষ্যে ইউরোটিমে আন্তর্জাতিকভাবে অভিষেক ঘটান। ইংল্যান্ডের পক্ষ হয়ে নিয়মিতভাবে বিভিন্ন প্রতিযোগিতায় অদ্যাবধি অংশ নিচ্ছেন। এ পর্যন্ত তিনি ২১ বার ইংল্যান্ডের পক্ষ হয়ে দাবা অলিম্পিয়াডে অংশগ্রহণ করেছেন। উল্লেখযোগ্য সাফল্য হিসেবে আরো রয়েছে - দলগতভাবে ১৯৮৪ থিসালোনিকি ও ১৯৮৬ দুবাই দাবা অলিম্পিয়াডে রৌপ্যপদক লাভ। তন্মধ্যে সেরা ব্যক্তিগত প্রদর্শনে স্বর্ণপদক লাভ করেছিলেন। ইংল্যান্ড দাবা দলের সদস্যরূপে তিনি দলকে বিশ্ব দলগত চ্যাম্পিয়নশীপের ১৯৮৫ ও ১৯৮৯ সালের আসরে ব্রোঞ্জপদক এবং ১৯৯৭ সালে ৪র্থ স্থান অর্জন করতে সহায়তা করেছিলেন।
কুমিল্লা-৭
কুমিল্লা-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৫নং আসন।
সীমানা
কুমিল্লা-৭ আসনটি কুমিল্লা জেলার চান্দিনা উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আলী আশরাফ বিনা প্রতিদ্বন্দ্বিতায় নির্বাচিত হন।
২০০০-এর দশকে নির্বাচন
২০০৪ সালের ২৩ সেপ্টেম্বর এ কে এম আবু তাহের মৃত্যুবরণ করেন। ডিসেম্বরের উপ-নির্বাচনে তার ছেলে জাকারিয়া তাহের সুমন নির্বাচিত হন।
যুননুন মিসরি
ছাওবান (ثوبان), যিনি যুননুন মিসরি এবং আবুল ফায়জ ইবনে ইবরাহিম নামেও পরিচিত।তিনি মিসরের আখনিম নামক স্থানে ৭৯৬ খ্রিষ্টাব্দে জন্মগ্রহণ করেন।তিনি সুফী হিসেবেও পরিচিত।তিনি সদাচার,জ্ঞান পরহেজগারি ও আধ্যাত্মিক পদমর্যাদায় যুগ সেরা ছিল।তিনি তাসাউফ বা সুফীবাদে শ্রেষ্ঠ ছিল।
জীবনী
একদা কিছু লোক খলিফা মুতাওয়াক্কিলের কাছে তাঁর বিরুদ্ধে অভিযোগ করে। খলিফা তাঁকে মিসর থেকে ধরে আনতে আদেশ দেন। খলিফার কাছে এসে তিনি এমন এক হৃদয়গ্রাহী ভাষণ দেন যে এক পর্যায়ে খলিফা কাঁদতে থাকেন এবং তাঁকে সসম্মানে মিসরে ফিরিয়ে নিতে আদেশ দেন। এরপর খলিফার সামনে কখনও ধর্মভীরু লোকদের কথা উঠলেই তিনি কাঁদতেন এবং বলতেন, 'তোমাদের কেউ যখন কোন ধার্মিকের কথা বলে, সে যেন প্রথমেই বলে যুননুন।
যুননুন ছিলেন ফ্যাকাশে রঙের ও হালকা পাতলা গড়নের। সাইদ উসমান বলেন, যুননুন বলেছেন, 'মূল কথা হল চারটি : মহিয়ান তথা আল্লাহকে ভালবাসা, অপর্যাপ্ত তথা দুনিয়াকে ঘৃণা করে, অবতীর্ণ কিতাবের অণুসরণ করা এবং অবস্থা পরিবর্তনের ভয় করা।'
যুননুন আরও বলেছেন, "আল্লাহপ্রেমের নিদর্শন হল চরিত্রে, কর্মে, নির্দেশে ও জীবনাদর্শে তাঁর প্রেমাস্পদের (রাসুলুল্লাহ) অনুসর করা।'
যুননুনকে নিকৃষ্ট ব্যক্তি সম্পর্কে জিজ্ঞাসা করা হলে তিনি বললেন, 'যে আল্লহর নৈকট্যলাভের পথ চেনে না, চেনার চেষ্টাও করে না'।
ইউসুফ ইবন হুসাইন বলেন, একদিন আমি যুননুনের মজলিসে ছিলাম। তখন সালিম আল মাগিরিবী এসে বললেন, 'আবুল ফায়জ! আপনার তওবার কারণ কী?' 'সেটা এক বিস্ময়কর ঘটনা। তুমি বুঝবে না।' 'আপনার প্রভুর শপথ! আমাদের বলুন।' তখন যুননুন বললেন, 'একদিন আমি মিসর থেকে কোন এক শহরের উদ্দেশ্যে বের হলাম। পথিমধ্যে এক মরুভূমিতে আমি ঘুমিয়ে পড়লাম এবং যখন চোখ খুললাম, দেখলাম একটি অন্ধ পাখির ছানা। সে বাসা থেকে পড়ে গিয়েছে। হঠাৎ মাটি দুভাগ হয়ে সেখান থেকে সোনার ও রূপার দুটি থালা বের হয়ে আসলো। একটি থালায় শিম, অন্য থালায় পানি রাখা। পাখিটি একবার এই থালা থেকে খেতে এবং আরেকবার অন্য থালা থেকে পান করতে শুরু করল। আমি তখন নিজেকে বললাম, আমার জন্য এই যথেষ্ট। আমি তওবা করলাম। এরপর আল্লাহ আমাকে গ্রহণ না করা পর্যন্ত তাঁর দরজায় দাঁড়িয়ে থাকলাম। '
বাণী
যুননুন বলেছেন, 'খাদ্যেপূর্ণ পাকস্থলিতে প্রজ্ঞার বসতি নেই।'
সাধারণত সুফি পথ পরিক্রমার শুরু হয় তওবা দিয়ে। এজন্য ইমাম কুশায়রী সুফিদের জীবনচরিত অংশে অনেক সুফির তওবা সংশ্লিষ্ট ঘটনা বর্ণনা করেছেন।
'আরব মুসলিম বিজ্ঞানীদের মধ্যে যাঁরা রসায়নশাস্ত্রের উপর প্রথমদিকে গবেষণা করেন তাদের মধ্যে অন্যতম।তিনি রসায়নের বিভিন্ন উপকরণ নিয়ে গবেষণা ও লেখালেখি করেন।তার লেখায় সোনা  ও  রুপাসহ  বিভিন্ন খনিজ পদার্থের বর্ণনা পাওয়া যায়।তিনি বিভিন্ন খনিজ সম্পদ নিয়ে গুরুত্বপূর্ণ তথ্য দিয়েছিলেন।এছাড়া ও তিনি মিশরীয় ভাষায় দক্ষ ছিল এমনকি   তিনি মিশরীয় সাংকেতিক বর্ণের মর্মার্থ বুঝতেন।তিনি মিশরের আল জিজাহ নামক স্থানে ৮৫৯ খ্রি. মৃত্যুবরণ করেন।
তথ্যসূত্র
আর রিসালাতুল কুসায়রিয়্যাহ
ইসলাম ও নৈতিক শিক্ষা নবম ও দশম শ্রেণী
মৃত্যু-পরবর্তী চেতনা
ডান|থাম্ব|জাসেক মালচেওস্কির "মৃত্যু" (১৯০২) মৃত্যু-পরবর্তী চেতনা  হল সমাজ ও সংস্কৃতির পরকাল সম্পর্কিত একটি সাধারণ ধারণা। বৈজ্ঞানিক গবেষণার দ্বারা প্রতিষ্ঠিত হয়েছে যে, মন ও চেতনা মস্তিষ্কের শারীরবৃত্তীয় কার্যকলাপ দ্বারা একে অপরের সাথে সম্পর্কযুক্ত থাকে। মস্তিষ্কের কার্যকলাপ বন্ধ হয়ে গেলে একে ব্রেইন ডেথ বলা হয়। যাইহোক, অনেক ব্যক্তি পরকালে বিশ্বাস করে যা অনেক ধর্মেরই একটি বৈশিষ্ট্য।
স্নায়ুবিজ্ঞান
নিউরোসায়েন্স বা স্নায়ুবিজ্ঞান একটি বিশাল আন্তঃবিষয়ক ক্ষেত্র যার প্রিমিস বা প্রতিজ্ঞা হল, সমস্ত আচরণ এবং জ্ঞান সম্পর্কিত ক্রিয়া নিয়ে মন গঠিত হয় এবং এগুলোর উৎস্য হচ্ছে স্নায়ুতন্ত্র, বিশেষ করে মস্তিষ্ক। এই মতামত অনুসারে মনকে মস্তিষ্ক দ্বারা পরিচালিত কার্যসমূহের একটি সমষ্টি হিসেবে বিবেচনা করা যায়।.
বেশ কিছু বৈজ্ঞানিক সাক্ষ্য-প্রমাণ আছে যেগুলো মনের উপর মস্তিষ্কের ভূমিকা নির্দেশ করে। সংক্ষেপে কিছু উদাহরণ দেয়া হল।
মৃত্যু
একসময় মৃত্যুকে শ্বাস প্রশ্বাস এবং হার্টবিট বা হৃৎস্পন্দন বন্ধ হওয়া (কারডিয়াক এরেস্ট) হিসেবে সংজ্ঞায়িত করা হত। কিন্তু সিপিআর (কার্ডিওপালমোনারি রিসাসিটেশন) এবং ডিফাইব্রিলেশন প্রক্রিয়ার আবিষ্কার ও উন্নয়নের ফলে সেই সংজ্ঞা বর্তমানে অপর্যাপ্ত কারণ এই প্রক্রিয়াগুলোর মাধ্যমে কখনও কখনও শ্বাস প্রশ্বাস ও হৃৎস্পন্দন পুনরায় চালু করা যায়। অতীতে যে সকল ঘটনা আকষ্মিকভাবে মৃত্যু ঘটাতো এখন আর সেগুলো সকল ক্ষেত্রে মৃত্যুর কারণ হয় না। কখনও কখনও কার্যকরী হৃৎপিণ্ড বা ফুসফুস ছাড়াও লাইফ সাপোর্ট ডিভাইস, অর্গান ট্রান্সপ্ল্যান্ট এবং কৃত্রিম পেসমেকারের সাহায্যে জীবন বাঁচানো যাচ্ছে।
এটাও বলা যায় যে, কোন ব্যক্তির পক্ষে নিজেকে কখনও মৃত বলে সংজ্ঞায়িত করতে বা উপসংহার টানা সম্ভব নয়,  বিশেষ করে যেখানে ব্যক্তির ইচ্ছা, উপলব্ধিকে তার কথা এবং কাজের মত জ্ঞান ও চিন্তার জন্য আবশ্যিক ও পূর্বশর্ত হিসেবে ধরা হয়। আর তাই কারও মৃত্যু কোন দ্বিতীয় ব্যক্তির দ্বারাই নিশ্চিন্ত করতে হয়। আর এখানেই মৃত্যুর বা মৃত্যুর সময়ের একটি যথার্থ সংজ্ঞার প্রয়োজন। বর্তমানে চিকিৎসক এবং মৃত্যু পরীক্ষক বা করোনারগণ ব্যক্তির মৃত্যুকে সংজ্ঞায়িত করার জন্য "ব্রেইন ডেথ" বা "বায়োলজিকাল ডেথ" শব্দকে ব্যবহার করেন। ব্রেইন ডেথকে বর্তমানে মস্তিষ্কের কার্যাবলির (এবং জীবনক্রিয়া সম্পাদনের জন্য সকল ইনভলান্টারি বা অনৈচ্ছিক ক্রিয়ার) সম্পূর্ণ সমাপ্তি এবং অপরিবর্তনীয় ক্ষতি হিসেবে সংজ্ঞায়িত করা হয়।
বর্তমান স্নায়ুবিজ্ঞানগত দৃষ্টিভঙ্গি অনুসারে ব্রেইন ডেথ এর পর চেতনা টিকে থাকতে ব্যর্থ হয় এবং অন্য সকল প্রকার মানষিক প্রক্রিয়ার সাথে এটাও চিরতরে হারিয়ে যায়।
মৃত্যু-পূর্ব অভিজ্ঞতা
নিয়ার-ডেথ এক্সপেরিয়েন্স বা মৃত্যু-পূর্ব অভিজ্ঞতা হল একটি ব্যক্তিগত অভিজ্ঞতা যা আশু মৃত্যু এবং অনেকগুলো সম্ভাব্য অনুভূতির সাথে সম্পর্কিত। স্নায়ুবিজ্ঞানের বিভিন্ন গবেষণা এই অভিজ্ঞতাকে একটি হেলুসিনারি স্টেট বা বিভ্রম অবস্থা বলে মনে করে থাকে যা বিভিন্ন ধরনের নিউরোলজিকার ফ্যাক্টর যেমন সেরেব্রাল এনক্সিয়া, হাইপারকারবিয়া, মস্তিষ্কের টেম্পোরাল লোবের এবনরমাল আচরণ এবং ব্রেইন ড্যামেজ এর কারণে ঘটে।
আব্দুস সাত্তার খান
আব্দুস সাত্তার খান (১৯৪১ - ৩১শে জানুয়ারি, ২০০৮) বাংলাদেশের একজন বিখ্যাত মহাকাশ গবেষক। কর্মজীবনে তিনি নাসা, ইউনাইটেড টেকনোলজিসের প্র্যাট এন্ড হুইটনি এবং অ্যালস্টমে (সুইজারল্যান্ড) কাজ করেছেন।
শৈশব এবং শিক্ষাজীবন
আব্দুস সাত্তার ১৯৪১ ব্রাহ্মণবাড়িয়া জেলায় নবীনগর উপজেলার খাগাতুয়া গ্রামে জন্মগ্রহণ করেন। তিনি রতনপুর উচ্চ বিদ্যালয় এবং কুমিল্লা ভিক্টোরিয়া কলেজে পড়াশোনা করেন। তিনি ঢাকা বিশ্ববিদ্যালয়ে রসায়ন বিভাগ থেকে ১৯৬২ সালে স্নাতক (সম্মান) এবং ১৯৬৩ সালে স্নাতকোত্তর ডিগ্রি অর্জন করেন। এরপর তিনি ঢাকা বিশ্ববিদ্যালয়ে রসায়ন বিভাগে প্রভাষক হিসেবে যোগ দেন। তিনি ১৯৬৪ সালে অক্সফোর্ড বিশ্ববিদ্যালয়ে ডক্টরেট করতে যান এবং ১৯৬৮ সালে রসায়নের উপর ডক্টরেট ডিগ্রি অর্জন করেন। এরপর তিনি দেশে ফিরে এসে ঢাকা বিশ্ববিদ্যালয়ে রসায়ন বিভাগে সহযোগী অধ্যাপক হিসেবে যোগদান করেন। ঐ বছরই তিনি ধাতব প্রকৌশল নিয়ে গবেষণা করার জন্য যুক্তরাষ্ট্র গমন করেন।
কর্মজীবন
তিনি নাসা ইউনাইটেড টেকনোলজিস এবং অ্যালস্টমে কাজ করার সময়ে ৪০টিরও বেশি সংকর ধাতু উদ্ভাবন করেছেন। এই সংকর ধাতুগুলো ইঞ্জিনকে আরো হালকা করেছে, যার ফলে উড়োজাহাজের পক্ষে আরো দ্রুত উড্ডয়ন সম্ভব হয়েছে এবং ট্রেনকে আরো গতিশীল করেছে। তার উদ্ভাবিত সংকর ধাতুগুলো এফ-১৬ ও এফ-১৭ যুদ্ধবিমানের জ্বালানি সাশ্রয়ে গুরুত্বপূর্ণ ভূমিকা রেখেছে। তিনি ফ্লোরিডা স্টেট ইউনিভার্সিটির যন্ত্রকৌশল বিভাগের অধ্যাপক হিসেবে কাজ করেছেন।
পুরস্কার ও অর্জন
আব্দুস সাত্তারের গবেষণা এবং মহাকাশে তার প্রয়োগের জন্য তিনি নাসা, আমেরিকান বিমানবাহিনী, ইউনাইটেড টেকনোলজি এবং অ্যালস্টম থেকে অসংখ্য পুরস্কার লাভ করেন। তিনি ব্রিটেনের রয়েল সোসাইটি অব কেমিস্ট্রির একজন পেশাদার রসায়নবিদ এবং নির্বাচিত ফেলো। তিনি স্বীকৃতি হিসেবে ২০০৫ সালে যুক্তরাজ্য থেকে পেশাজীবী বিজ্ঞানী হিসেবে রয়েল সোসাইটি অব কেমিস্ট্রি এবং এর আগে ১৯৯৬ সালে যুক্তরাজ্যের রয়েল সোসাইটি অব কেমিস্ট্রি থেকে ফেলো নির্বাচিত হন। যুক্তরাষ্ট্রের সোসাইটি অব মেটালসেরও সদস্য তিনি। ১৯৮৬ সালে যুক্তরাষ্ট্রের যুদ্ধবিমান এফ-১৫ ও এফ-১৬-এর ইঞ্জিনের জ্বালানি খরচ কমানোয় বিশেষ অবদান রাখার জন্য পান ইউনাইটেড টেকনোলজিস স্পেশাল অ্যাওয়ার্ড। ১৯৯৪ সালে পান উচ্চগতিসম্পন্ন জেট বিমানের ইঞ্জিন ও ক্ষেপণাস্ত্র তৈরিতে অবদানের জন্য ‘ইউনাইটেড টেকনোলজিস রিসার্চ সেন্টার অ্যাওয়ার্ড অব এক্সিলেন্স’ পদক।
১৯৯৩ সালে পান ‘প্রাট অ্যান্ড হুইটনি’র বিশেষ অ্যাওয়ার্ড। পেশাদার বিজ্ঞানী থেকে অবসর নেওয়ার পরও তাঁর বিজ্ঞানের সেবা থেমে থাকেনি।
এই সময়ে আবদুস সাত্তার ফ্লোরিডা স্টেট ইউনিভার্সিটিতে যন্ত্র প্রকৌশল বিভাগের গবেষক ও ষাণ্মাসিক অধ্যাপক হিসেবে দায়িত্ব পালন করেন। এখানে কাজ করার সময় কার্বন ন্যানো টেকনোলজি-সম্পর্কিত বস্তুগত বিজ্ঞান ও জৈব রাসায়নিক প্রযুক্তির প্রয়োগের ওপর একটি গবেষণা প্রতিষ্ঠান প্রতিষ্ঠা করেন। এ জন্যই তাঁর নাম বিশেষভাবে উচ্চারিত হয় এই বিশ্ববিদ্যালয়ে।
সামাজিক ক্ষেত্রে অবদান
আবদুস সাত্তার খান যুক্তরাষ্ট্রে বিভিন্ন ধরনের সেবামূলক কাজের সঙ্গেও যুক্ত ছিলেন। তিনি ফ্লোরিডায় বাংলাদেশি সংগঠনের প্রতিষ্ঠাতা এবং এশিয়ানদের স্থানীয় সংগঠক হিসেবে কাজ করেছেন। ১৯৯১ সালে বাংলাদেশের প্রলয়ংকরী বন্যার সময় তিনি রেডক্রসের মাধ্যমে ৬১ হাজার ডলার বাংলাদেশে পাঠান। তিনি টেক্সাসের লামার বিশ্ববিদ্যালয় ও ঢাকা বিশ্ববিদ্যালয়ের মধ্যে একটি যোগসূত্র স্থাপন করে দিয়েছেন, যার কারণে লামার বিশ্ববিদ্যালয়ে ঢাকা বিশ্ববিদ্যালয়ের স্নাতকোত্তর শিক্ষার্থীরা বিশেষ সুবিধা পেয়ে থাকেন।
প্যাটেন্ট
তিনি ৩১টি প্যাটেন্টের অধিকারী।
অবদান
১৯৯১ সালে বাংলাদেশের বন্যাদুর্গতদের জন্য ৬১,০০০ মার্কিন ডলার সংগ্রহ করেন এবং রেডক্রসকে দান করেন। তিনি ঢাকা বিশ্ববিদ্যালয় ও টেক্সাসের লামার বিশ্ববিদ্যালয়ের মধ্যে সহযোগিতা চুক্তি প্রতিষ্ঠা করেন।
ইয়াঙ্গুন কারিগরি বিশ্ববিদ্যালয়
ইয়াঙ্গুন কারিগরি বিশ্ববিদ্যালয় (Yangon Technological University; সংক্ষেপেঃ YTU; ရန်ကုန်နည်းပညာတက္ကသိုလ် ) ইয়াঙ্গুনের গয়গনে অবস্থিত মায়ানমারের সেরা প্রকৌশল শিক্ষাপ্রতিষ্ঠান। ১৯২৪ সালে রেঙ্গুন বিশ্ববিদ্যালয়ের অধীনস্থ প্রকৌশল বিভাগ হিসাবে প্রতিষ্ঠিত হওয়া এবং এর পুরাতন নাম রেঙ্গুন ইনস্টিটিউট অফ টেকনোলজি (আরআইটি) হিসাবেই অধিক পরিচিত ওয়াইটিইউ দেশটির সবচেয়ে প্রাচীন এবং বৃহত্তম প্রকৌশল বিশ্ববিদ্যালয় ও মায়ানমারে প্রকৌশল শিক্ষা দানকারী সর্বশ্রেষ্ঠ প্রতিষ্ঠান। বিশ্ববিদ্যালয়টি প্রকৌশল বিভাগে প্রায় ৮,০০০ শিক্ষার্থীকে স্নাতক, স্নাতকোত্তর এবং ডক্টরেট ডিগ্রি প্রদান করে। এছাড়াও ওয়াইটিইউ আসিয়ান বিশ্ববিদ্যালয় নেটওয়ার্ক, দক্ষিণ-পূর্ব এশিয়া প্রকৌশল শিক্ষা উন্নয়ন নেটওয়ার্ক (AUN/SEED-Net) এবং বৃহত্তর মেকং উপ-অঞ্চল শিক্ষা ও গবেষণা নেটওয়ার্ক (GMSARN) এর সদস্য।
ইতিহাস
১৯২৪ সালে ব্রিটিশ উপনিবেশিক যুগে রেঙ্গুন বিশ্ববিদ্যালয়ের অধীনে প্রকৌশল বিভাগ হিসাবে এই বিশ্ববিদ্যালয়টির উদ্ভব ঘটে। প্রথমাবস্থায় এই বিভাগটির অবস্থান ছিলো ইয়াঙ্গুনের পুরাতন শহরতলীতে অবস্থিত রেঙ্গুন জেনারেল হাসপাতালের বর্ধির চত্ত্বরে এবং মাত্র দুই জন প্রভাষক ও ১৭ জন শিক্ষার্থী নিয়ে এর যাত্রা শুরু হয়। ১৯২৭ সালে এটি একটি আলাদা প্রতিষ্ঠান হিসাবে মর্যাদা লাভ করে, যখন একে বর্মা তেল কোম্পানি (Burmah Oil Company)-এর নামানুসারে বিওসি প্রকৌশল ও খনিবিদ্যা কলেজ (BOC College of Engineering and Mining) হিসাবে নামকরন করা হয় এবং চার মাইল উত্তরে এটিকে স্থানান্তরিত করা হয়। ১৯৩৮ সালে সংযুক্ত বিষয় হিসাবে যন্ত্র ও বৈদ্যুতিক প্রকৌশল বিষয়টির অন্তর্ভূক্তির পূর্ব পর্যন্ত পুরকৌশল বিভাগই ছিল এখান হতে একমাত্র শিক্ষা দানকারী বিষয়।
১৯৪৬ সালে দ্বিতীয় বিশ্বযুদ্ধের পর কলেজটি রেঙ্গুন বিশ্ববিদ্যালয়ের প্রকৌশল অনুষদ হিসেবে স্বীকৃতি পায়। ১৯৪৮ সালে বার্মার স্বাধীনতা লাভের পর এই কলেজটিতে ১৯৫৪ সালে খনিবিদ্যা, রাসায়নিক প্রকৌশল, ধাতুবিদ্যা এবং স্থাপত্যবিদ্যা বিভাগ এবং ১৯৫৫ সালে বস্ত্র প্রকৌশল বিভাগ খোলা হয়।
১৯৬১ সালে কলেজটি রেঙ্গুন বিশ্ববিদ্যালয়ের অধীনে বার্মা ইনস্টিটিউট অফ টেকনোলজি (BIT) নামধারণ করে এবং সোভিয়েত ইউনিয়ন কর্তৃক নির্মিত গাইগোনের বর্তমান ভবন এলাকায় স্থানান্তরিত হয়। ১৯৬৪ সালে, বিআইটিকে রেঙ্গুন ইনস্টিটিউট অব টেকনোলজির (RIT) হিসাবে নামকরণ করা হয় এবং বিশেষ গুরুত্বপূর্ণ ঘটনা হলো যে, এটিকে শিক্ষা মন্ত্রণালয়ের অধীনে একটি স্বাধীন বিশ্ববিদ্যালয় হিসাবে স্বীকৃতি দেয়া হয়। রেঙ্গুনন বিশ্ববিদ্যালয় কর্তৃৃক প্রদত্ত বিজ্ঞানে স্নাতক (প্রকৌশল) এবং বিজ্ঞানে স্নাতকোত্তর (প্রকৌশল) ডিগ্রির পরিবর্তে আরআইটি প্রকৌশলে স্নাতক এবং প্রকৌশলে স্নাতকোত্তর ডিগ্রি প্রদান শুরু করে তখন থেকে। বিশ্ববিদ্যালয়টিতে বিগত বছরগুলিতে বর্তমানে ১১টি বিষয়ে স্নাতক এবং স্নাতকোত্তর ডিগ্রি প্রদান করছে। কেবল ১৯৯৭ সাল হতে পিএইচডি ডিগ্রি প্রদাণ শুরু করা হয়েছে।
১৯৯০ সালে পুনরায় এর নামকরণ করা হয় ইয়াঙ্গুন ইনস্টিটিউট অব টেকনোলজির (YIT) এবং এটিকে বিজ্ঞান ও প্রযুুক্তি মন্ত্রণালয়ের অধীনে দেয়া হয়। ১৯৯৭ এটি বর্তমান নাম ইয়াঙ্গুন কারিগরি বিশ্ববিদ্যালয় (YTU) হিসাবে নথিভূক্ত হয়।
চৌগাছা কামিল মাদ্রাসা
চৌগাছা কামিল মাদ্রাসা বাংলাদেশের দক্ষিণাঞ্চলের খুলনা বিভাগের যশোর জেলার চৌগাছা উপজেলার যশোর মহা সড়কের পাশে অবস্থিত একটি আলিয়া মাদ্রাসা। ১৯৫১ সালে প্রতিষ্ঠাকালীন সময় এটি চৌগাছা ওল্ডস্কীম মাদ্রাসা নামে পরিচিত ছিল। বর্তমানে চৌগাছা কামিল মাদ্রাসা নামে পরিচিত হলেও প্রাতিষ্ঠানিক নাম চৌগাছা কামিল স্নাতকোত্তর আলিয়া মাদ্রাসা। মাদ্রাসাটিতে ইবতেদায়ী শাখা (প্রাথমিক শিক্ষা), দাখিল স্তর (মাধ্যমিক), আলিম (উচ্চ মাধ্যমিক), ফাজিল (স্নাতক) ও কামিল (স্নাতকোত্তর) শ্রেণীতে পাঠ দান করা হয়। বর্তমানে এখানে প্রায় ৬০০ শিক্ষার্থী ও ২০ জন শিক্ষক পাঠদান করছেন।
প্রতিষ্ঠাতাকালীন সদস্য
চৌগাছা কামিল মাদ্রাসাটি প্রতিষ্ঠার মূলে কতিপয় শিক্ষানুরাগী ব্যক্তিবর্গের সবচেয়ে বেশি অবদান ছিল। তারা হলেন
অবস্থান
চৌগাছা কামিল মাদ্রাসা, বাংলাদেশের দক্ষিণাঞ্চলের খুলনা বিভাগের যশোর জেলা, চৌগাছা পৌরসভার যশোর মহা সড়কের পাশে চৌগাছা বাজার এ অবস্থিত।
বিভাগসমূহ
বর্তমানে চৌগাছা কামিল মাদ্রাসাতে নিম্ন বিভাগে পাঠদান করা হয়ে থাকে
ইবতেদায়ী বিভাগ
মাদ্রাসা শিক্ষা বোর্ড এর সিলেবাস অনুযায়ী ইবতেদায়ী (প্রাথমিক শিক্ষা) বিভাগ চালু আছে এবং এই বিভাগে বর্তমানে প্রায় সাত জন শিক্ষক নিয়মিত পাঠদান করছেন।
দাখিল বিভাগ
মাদ্রাসা শিক্ষা বোর্ড এর সিলেবাস অনুযায়ী দাখিল (মাধ্যমিক) বিভাগ চালু আছে এবং এই বিভাগে বর্তমানে প্রায় সাত জন শিক্ষক নিয়মিত পাঠদান করছেন। বর্তমানে বাংলাদেশ মাদ্রাসা শিক্ষা বোর্ড কর্তৃক ০৪ টি বিভাগ থাকলেও চৌগাছা কামিল মাদ্রাসাতে বর্তমানে শুধু মাত্র সাধারণ বিভাগ চালু আছে।
আলিম বিভাগ
বাংলাদেশ মাদ্রাসা শিক্ষা বোর্ড এর সিলেবাস অনুযায়ী আলিম (উচ্চ মাধ্যমিক) বিভাগ চালু আছে এবং এই বিভাগে বর্তমানে প্রায় নয় জন শিক্ষক নিয়মিত পাঠদান করছেন। বর্তমানে বাংলাদেশ মাদ্রাসা শিক্ষা বোর্ড কর্তৃক ০৩ টি বিভাগ থাকলেও চৌগাছা কামিল মাদ্রাসাতে বর্তমানে শুধু মাত্র সাধারণ বিভাগ চালু আছে।
কামিল বিভাগ
বাংলাদেশ মাদ্রাসা শিক্ষা বোর্ড এর সিলেবাস অনুযায়ী ০২ বছর মেয়াদি কামিল (মাস্টার্স ডিগ্রী) বিভাগ চালু আছে এবং এই বিভাগে বর্তমানে প্রায় ছয় জন শিক্ষক নিয়মিত পাঠদান করছেন। বর্তমানে বাংলাদেশ মাদ্রাসা শিক্ষা বোর্ড কর্তৃক ০৪ টি বিভাগ এর সকল বিভাগ চালু আছে।
আবাসিক
দীর্ঘদিন ধরে চৌগাছা কামিল মাদ্রাসাতে আবাসিক সুবিধার ব্যবস্থা চালু রাখা হয়েছে। প্রশাসনিক ভবনের সাথেই এই আবাসিক ব্যবস্থা রয়েছে যেখানে দূরদূরান্তের শিক্ষার্থীগন আবাসনের মাধ্যমে সহজে মাদ্রাসাতে পড়ালেখার সুযোগ পেয়ে থাকে। বর্তমানে শুধুমাত্র ছাত্র দের জন্য আবাসিক ব্যবস্থা রয়েছে।
মসজিদ
মাদ্রাসা এর পশ্চিম পার্শ্বে রয়েছে দুই-তলা বিশিষ্ট কেন্দ্রীয় মাদ্রাসা মসজিদ। যেখানে নিয়মিত ভাবে মাদ্রাসার সকল ছাত্রদেরকে কোরআন এবং বিভিন্ন ধর্মীয় মাসালা শিক্ষা দেওয়া হয়।
খেলার মাঠ
মাদ্রাসা প্রাঙ্গণে রয়েছে সুবিস্তিত খেলার মাঠ যেখানে অবসরে মাদ্রাসার শিক্ষার্থীরা খেলা করার সুযোগ পেয়ে থাকে। এবং শিক্ষার্থীর বার্ষিক ক্রিয়ার ব্যবস্থাপনায় মাদ্রাসা কর্তৃপক্ষ করে থাকেন। এমন কি চৌগাছার এই সুনাম ধন্য মাদ্রাসা টি বিভিন্ন মাদ্রাসা ভিত্তিক, স্কুল ভিত্তিক ক্রিয়া সমুহে অগ্রজ হিসাবে অংশগ্রহণ করে থাকে।
হলরুম
বর্তমানে মাদ্রাসার দক্ষিণ-পশ্চিম পার্শ্বে রয়েছে বিশাল এক হলরুম যেখানে মাদ্রাসার বিভিন্ন অনুষ্ঠান সমুহ অনুষ্ঠিত হয়ে থাকে। একই সাথে এই হলরুমে প্রায় সহস্রাধিক শিক্ষার্থী অংশগ্রহণ করতে পারে।
মহিলা কমনরুম
চৌগাছা কামিল মাদ্রাসা আধুনিক শিক্ষাপ্রতিষ্ঠানের মধ্যে একটি অত্যন্ত উল্লেখ যোগ্য প্রতিষ্ঠান যেখানে মহিলা শিক্ষার্থীদের জন্য রয়েছে একটি মহিলা কমনরুম।
হেরার রশ্মি
চৌগাছা কামিল মাদ্রাসার পঞ্চাশতম প্রতিষ্ঠা বার্ষিকিতে হেরার রশ্মি নামক একটি বর্ষ পঞ্জিকার প্রকাশ করেন।
সেনে লামেন্স
সেনে লামেন্স (Senne Lammens; জন্ম: ৭ জুলাই ২০০২) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রো লিগের ক্লাব ব্রুজের হয়ে গোলরক্ষক হিসেবে খেলেন।
২০১৭ সালে, লামেন্স বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
সেনে লামেন্স ২০০২ সালের ৭ই জুলাই তারিখে বেলজিয়ামের আইখেমে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
লামেন্স বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৭ সালের ২৭শে এপ্রিল তারিখে তিনি প্রীতি ম্যাচে সুইজারল্যান্ড অনূর্ধ্ব-১৫ দলের বিরুদ্ধে ম্যাচে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের বেলজিয়াম অনূর্ধ্ব-২১ দলে স্থান পেয়েছেন।
অবর্ধক রক্তশূন্যতা
থাম্ব|রক্তশূন্যতার সাধারণ লক্ষণ অবর্ধক রক্তশূন্যতা (Aplastic anemia) একটি রোগ যাতে অস্থিমজ্জার কোষগুলি যথেষ্ট পরিমাণে নতুন রক্তকোষ উৎপাদন করে না, ফলে রক্তে এই কোষগুলির স্বল্পতা দেখা যায়। সাধারণত রক্তশূন্যতা বলতে কেবল লোহিত রক্তকণিকার অভাব বোঝালেও, অবর্ধক রক্তশূন্যতায় তিন ধরনের রক্তকোষের (লোহিত কণিকা, শ্বেতকণিকা এবং অণুচক্রিকা) উৎপাদনই হ্রাস পায়।
এটি কৈশোর ও কুড়ি বছরের লোকদের মধ্যে বেশি দেখা যায়, তবে বয়স্কদের মধ্যেও এটি সাধারণ। এটি বংশগতি, রোগ প্রতিরোধ ক্ষমতা বা রাসায়নিক, ঔষধ বা তেজস্ক্রিয় বিকিরণের সংস্পর্শের কারণে ঘটতে পারে। তবে প্রায় অর্ধেক ক্ষেত্রে এর কারণ নিরূপণ করা যায়নি।
অস্থিমজ্জার জৈব তদন্ত (বায়োপসি) দ্বারা এই রোগটি নির্ণয় করা যায়। সাধারণ অস্থিমজ্জাতে ৩০-৭০% রক্ত ​জনিতৃকোষ (​স্টেম সেল) থাকে তবে অবর্ধক রক্তশূন্যতায় এই কোষগুলি বেশিরভাগ অবস্থানে বিলুপ্ত হয়ে যায় এবং মেদকোষ দ্বারা প্রতিস্থাপিত হয়।
অবর্ধক রক্তশূন্যতার প্রথম সারির চিকিৎসায় অনাক্রম্য-অবদমক ঔষধ (ইমিউনোসাপ্রেসিভ ড্রাগ) ব্যবহার করা হয়; সাধারণত কর্টিকোস্টেরয়েড জাতীয় ঔষধ, রাসায়নিক চিকিৎসা (কেমোথেরাপি) এবং সাইক্লোস্পোরিনের সাথে মিলিয়ে লসিকাকোষ-প্রতিরোধক (অ্যান্টি-লিম্ফোসাইট) গ্লোবুলিন বা অ্যান্টি-থাইমোসাইট গ্লোবুলিন হয়। বিশেষত ৩০ বছরের কম বয়সী রোগীদের ক্ষেত্রে আত্মীয়সূত্রে সম্পর্কিত অস্থিমজ্জা দাতার থেকে প্রাপ্ত রক্তোৎপাদী জনিতৃকোষ প্রতিস্থাপন (হেমাটোপয়েটিক স্টেম সেল ট্রান্সপ্ল্যান্টেশন) পদ্ধতিটি ব্যবহৃত হয়।
এলেয়ানর রুজভেল্ট এবং মারি ক্যুরি-র মৃত্যুর কারণ হিসেবেও এই রোগটি পরিচিত।